**VERSENYEK, EREDMÉNYEK A 2015/2016-OS TANÉVBEN**

**2015. szeptember 11-én „Te is lehetnél”** címmel fogyatékos fesztivál megrendezésére került sor óvodások és kisiskolások részére a Tomori Pál Főiskola udvarán. Iskolánkból a 10.,11.,és 12.A osztályokból összesen 20 tanuló segédkezett – Kuti Lajosné irányításával - a különböző állomáshelyeken / regisztráció, gyümölcsosztás, elsősegélynyújtás /.

**2015. szeptember 5. Ludasszállás / vadász évadnyitó rendezvény /** A szakács tanulók a töltött káposzta elkészítésében és kiosztásában segédkeztek: Rónai Vanda, Vargacz Vivien, Anderla Zoltán, Boris Tamás /11.C /, a pincérek a VIP sátorban vendégeket szolgáltak ki: Okvátovity Judit / 11.B /, Varga Eszter, Stefán Dzsenifer / 10.C /. Közreműködő: szakoktatóik Török Anita, Balogh Jenő.

**2015. szeptember 18-19. XXVI. KALOCSAI PAPRIKAFESZTIVÁL**

-18-án, pénteken 2015 gombóc töltött paprika elkészítésében segítettek a kórház konyháján: Mari Vanda, Takács Laura / 11.B /, Rónai Vanda / 11.C /.

-17 órakor Bede Róbert mesterszakács műsorát 15-en nézték meg a 12.B osztályból.

-A kávéházban Kiss Laura / 9.C / a felszolgálásban vett részt.

-19-én, szombaton a jegyárusításban segítettek: Bogdán Natália / 10.B /, Kupsza Tamás / 11.B /, Bukros Katalin, Molnár Nikoletta / 11.B /.

A zsűri sátrában felszolgáltak: Herczeg Virág, Sutka Vivien / 9.C /, Horváth Katalin / 11.B /, Tóth Olívia / 12.B /.

-A Belvárosi Kávéházban felszolgáltak: Parrag Regina, Péter József / 9.C /

-A Menza KFT-nek segítettek a töltött paprika tálalásában: Baranyai Máté, Kocsi Ferenc / 10.D Okvátovity Judit / 11.B /

-Az önkormányzaton a reggeliztetésnél, az ebédeltetésnél és a paprika lovagok avatásánál segítettek: Dudás Zsanett, Huszák Bence / 9.C /, Csonka Afrodité /10.C /, Rácz Nikolett, Szakács Eszter, Vácz Orsolya / 11.B /. Közreműködő: szakoktató: Török Anita.

-Főzőcsapatunk Tóth István szakoktató irányításával „Ezüst bogrács díjban” részesült a *„Kalocsai sertésborda langallóval”* nevű ételükért.

Sokan, sokféle segítséget nyújtottak e kétnapos rendezvényen. A diákok neve mellett elsősorban Baranyiné Hellényi Viktória, Török Anita és Tóth István tanárok munkáját illeti köszönet.

**Szakmai kirándulás Budapest-Hungexpo: OMÉK 2015. szeptember 24.**/ a vendéglátás-idegenforgalom szakos, illetve vendéglátóipar ágazatban tanuló diákjaink számára /**.**

Az Országos Mezőgazdasági és Élelmiszeripari Kiállítás Magyarország legnagyobb, legrégebbi és nagy tradíciókkal bíró agrárgazdasági rendezvénye, amely több mint száz éves múltra tekint vissza.A magyar mezőgazdaság és élelmiszeripar eredményeit, a kiváló minőségű magyar élelmiszereket bemutató seregszemlén kiemelt szerepet kapott a gasztronómia, így mindkét szakmacsoportban tanuló diákjaink hasznos szakmai tapasztalatra tehettek szert. A 10.B, 10.C, 10.D,11.B, 11.C és 12.B osztályokból összesen 82 diákot kísért el Budapestre Baranyiné Hellényi Viktória, Török Tímea, Török Anita és Miskolcziné Szentesi Ágnes.

**Magyar Diáksport Napja: 2015. szeptember 25.**

A Koprivanacz Erika tanárnő által kigondolt színes, változatos programot / futás, kosárlabda, rögbi, foci, totó / a rosszra fordult időjárás meghiúsította, így maradt a futás a Kubikus parkban és egy elméleti feladat az iskolában.

A TOTÓN a következő eredmények születtek:

12 pont: 10.A – 12. A

11 pont: 9.B – 11.A – 11.B

10.pont: 9.A – 9.C – 10.B – 12.B

8 pont: 9.D – 11.C

A „Magyar Diáksport Napján” való részvételért iskolánk a Diáksport Szövetségtől sporteszközöket kapott.

A Gyermek és Ifjúsági Önkormányzat által szervezett *„****2015 perc sport****”-*ba is bekapcsolódtak diákjaink. A különböző sportágak közül az éjszakai foci bizonyult a legnépszerűbbnek, melyen több osztályból is részt vettek tanulóink. Mivel ez nem volt kötelező, külön dicséretet érdemelnek: Ócsai Norbert, Schmidt Raul, Sáfrán Máté, Pákai Krisztián, Ábrahám Gergő, Majer Bence, Illés Ákos, Szilasi László, Rajos Richárd, Szalontai Patrik. E kétnapos program szervezésében és lebonyolításában a GYIÖK segítségére volt Greksa Zsófia, Szintai Vivien és Vörös Mercédesz.

**2015. október 8. Harmadik Országos Középiskolai Pénzügyi-Gazdasági Verseny**

Az 1. és 2. forduló csapattagjai: Tóth Olívia, Urbán Roxána, Ábrahám Gergő, Szilasi László / 12.B /. A verseny célja, hogy játékos pénzügyi műveltségi verseny formájában rávilágítson a pénzügyi kultúra fontosságára, felmérje a fiatalok tudását és bővítse ismereteiket.

**A „Katolikus Kulturális Hetek” rendezvénysorozat** keretében a 12.B-sek *„Korona és koronázás”* címmel ismeretterjesztő előadáson vettek részt 2015. október 21-én a Kalocsai Érseki Kincstárban.

**2015. október 21. Diákolimpia / foci / városkörzeti döntő**

Mérkőzések:

Kossuth - Katolikus: 2:1

Kossuth - Szent István:2:0

Kossuth - Dózsa:2:2

Eredmény: I. helyezés a Dózsával azonos ponttal

Résztvevők voltak: Sáfrán Máté, Vass Levente, Pákai Krisztián, Torják Erik, Rőthy Szabolcs, Kutus Edvin, Ábrahám Gergő, Szilasi László, Páli Csaba, Zsemberi Dávid, Pirisi Raul, Varga Bence, Rajos Richárd.

2015. november 4-én a VI. korcsoportos röplabdás lányok **városkörzeti döntőt** játszottak a katolikus iskolásokkal, a Dózsásokkal és a bajai Szent László lányaival. Tanulóink mindannyiukat 2:0-ra megverték. Az I. helyezett csapat tagjai voltak: Orovicz Ramóna, Greksa Zsófia, Gál Johanna, Horváth Katalin, Rácz Daniella, Garaczi Barbara, Fekete Gréta, Fekete Lívia, Deák Fanni, Vörös Lili. A megyei döntő november 17-én volt Kecskeméten. 3. helyezettek lettek.

**2015. november 10. Lány-fiú foci mérkőzések**

A fiú csapat tagjai a 10.B-ből Schmidt Raul, Ványai Ádám, Katona Attila, Rogács Erik, Vass Levente, Vida Miklós, Váradi Olivér, Faragó Roland

A vegyes csapat tagjai: Páli Csaba, Illés Ákos, Henzel Erik, Szalontai Patrik, Ócsai Norbert, Rőthy Szabolcs, Torják Erik, Romfa Sándor, Illés Erik.

És végül a lányok: Maráz Odett, Petike Ivett, Horváth Katalin, Mari Vanda, Antus Fanni, Juhász Fanni, Borsodi Boglárka, Soós Vivien, Répási Réka

A fent említett tanulók lejátszották az 1. selejtező kört a FAIR PLAY kupán, a 2.-ra tavasszal kerül sor.

**„Fűben, fában orvosság”… és a NETEN?** Pályázat a gyógyszerhamisítás ellen diákoknak**,** kiírója: a Hamisítás Elleni Nemzeti Testület. A 11.B-sek rajzzal és videofilmmel készültek, melyen a szereplők osztálytársaik voltak és Molnár Zsuzsanna tanárnő.A rajzot Vácz Orsolya, a filmet Mari Vanda, Horváth Barbara és Kupsza Tamás készítették. Munkájukat Koprivanacz Erika tanárnő segítette. A Pfizer Gyógyszerkereskedelmi Kft. által felajánlott díjak közül Vácz Orsolya képregénye 2. helyezést ért el, jutalma 30 ezer Ft értékü Media Markt vásárlási utalvány. A Magyarországi Gyógyszergyártók Országos Szövetsége által felajánlott díjak közül Kupsza Tamás, Mari Vanda, Horváth Barbara videofilmje 3. helyezést ért el, jutalmuk 10 ezer Ft értékű könyvutalvány. Mindannyian 11. B osztályos tanulók.

2015.december: A Bács-Kiskun Megyei Katona József Könyvtár és a Szegedi Egyetem Germán Filológiai Intézete által meghirdetett Európa Ifjú Költője **műfordító versenyen** eredményesen vett részt Vácz Orsolya 11/B osztályos tanuló.

A **MAGYAR TERMÉSZETVÉDŐK SZÖVETSÉGE** által szervezett, középiskolai országos környezet-, globális nevelési vetélkedőn, melynek címe: *"7,5 milliárdos kérdés"* a résztvevő 115 csapatból:   
  
- 36. helyezett lett a 11.B TURISTÁK NEVŰ CSAPATA.  
- 42. helyezett lett a 10.A RÓZSASZÍN PÁRDUC CSAPATA.  
- 57. helyezett lett a 10.B PUMÁK CSAPATA.  
- 85. helyezett lett a 9.B KALOCSAI KATICÁK CSAPATA.

Sporteredmények összesítve:

* Fiú VI.kcs. labdarúgás városkörzeti döntő őszi forduló I. helyezés
* Fiú futsal városkörzeti döntő IV. helyezés
* Leány röplabda VI.korcsoport városkörzeti döntő I. helyezés
* Leány röplabda megyei döntő III. helyezés
* FAIR PLAY kupa labdarúgás őszi selejtező II. helyezés

**2016. Tavasza**

**A K-Kari Napok 2016 Középiskolás versenyre 6 csapatban** 18 tanulónk jelentkezett. Az országos verseny február 1-től március 25-ig (négy fordulón keresztül) nyolc héten keresztül tartott a Budapesti Corvinus Egyetem Közgazdaságtudományi Kara szervezésében. A döntőre április 14-én került sor. 242 csapatból 2 csapatunk is bejutott a döntőbe, ahol Szakács Eszter, András Áron, Simon Alex alkotta „Pénzbeszél” csapat az **országos ötödik helyet**, míg Mari Vanda, Takács Laura, Kupsza Tamás „KözgazdÁszok” csapat az **országos hetedik helyet érte el.** Óriási teljesítmény ezektől a gyerekektől ez a kitartó felkészülés és eredmény, mivel ők nem közgazdasági szakirányon tanulnak**. Sikerüket a külön felkészülésnek és szorgalmuknak köszönhetik. Nyolc hetes állandó készülésük a pénzügyi, gazdasági kultúrájuk fejlesztésében válik előnyükre.**

**2016. FEBRUÁR 6. Sportbál Kalocsán, A Városi Sportcsarnokban**

**Az 500 fős rendezvényen 19 tanulóval vettünk** részt, ahol a bál előkészítését (terítési feladatok), illetve a felszolgálást tanulóink végezték Török Anita pincér szakoktató és Baranyiné Hellényi Viktória tanárnő segítségével.

**2016. FEBRUÁR 20**. **Tata, FARSANG KUPA Országos Gasztronómiai Bajnokság**

Az országos versenyen Borbély Vivien 11. C osztályos pincér tanulónk vett részt Török Anita pincér szakoktató felkészítésével, ahol **Vivien harmadik helyezést ért el.**

**2016. MÁJUS 9. SIRHA Budapest – Nemzetközi Élelmiszeripari, Sütő-, és Cukrászipari, Szálloda és Vendéglátóipari és Gasztronómiai Szakvásár**

A vendéglátás-idegenforgalom szakmacsoportban és a vendéglátóipari ágazatban 2015/2016-os tanévben kiemelkedő teljesítményt nyújtó 20 diákunk jutalombelépőt kapott a rendezvényre.

**2016. JÚNIUS 7**. **OTP Fay Alapítvány pénzügyi –gazdasági tréning**

A tréningen közel 100 diákunk (98 fő, szakközépiskolások és szakiskolások egyaránt) vett részt nyolc csoportban nyolc tréner vezetésével, ahol a mindennapokban jól hasznosítható pénzügyi, gazdasági és gazdálkodási ismereteket sajátíthattak el a diákok.